**Шукрије Султан** (турски: *Hatice Şükriye Sultan*; османски турски: خدیجه شکریه سلطان; 24 февруари 1906 – 1 април 1972 година) — отоманска принцеза, ќерка на престолонаследникот Шехзаде Јусуф Изедин, син на султанот Абдулазиз и Леман Ханим.

Ран живот
---------

Шукрије Султан е родена на 24 февруари 1906 година во вилата на нејзиниот татко во Чамлиџа. Нејзиниот татко бил Шехзаде Јусуф Изедин, а нејзината мајка Леман Ханим.  Таа била второ дете и најстарата ќерка родена на нејзиниот татко и најстарото дете на нејзината мајка. Таа имала два помали браќа и сестри, брат Шехзаде Мехмед Низамедин, две години помлад од неа, и сестра, Михришах Султан, десет години помлада од неа. Таа била внука на Абдулазиз и Дурунев Кадин.

Прв брак
--------

Шукрије Султан се омажила за нејзиниот втор братучед Шехзаде Мехмед Шерафедин,  син на Шехзаде Селим Сулејман, и внук на султанот Абдулмеџид I. Свадбата се одржала на 14 ноември 1923 година во вилата Нишанташи. По егзилот на царското семејство во март 1924 година, Шукрије и нејзиниот сопруг се преселиле во Париз, каде што живееле до 1925 година,  а потоа во Бејрут, каде што двајцата се развеле  во 1927 година

Втор брак
---------

 Шукрије (десно) на обединувањето на средбата ба отоманското семејство во околу 1938 година во вилата Камал во Маади
На 4 септември 1935 година, таа се омажила за Ахмад Ал-Џабер Ал-Сабах во Каиро, Египет. Тие се разведоа во 1937 година. 

На 10 февруари 1938 година, била свршена за Мидхат бег, син на Зивер Паша.   Сепак, бракот не се одржал.   Во 1944 година, таа застанала на страната на Шехзаде Омер Фарук кога советот го избрал Шехзаде Ахмед Нихад за глава на семејството.

Трет брак
---------

Во април 1949 година, се омажила за Мехмед Шефик Зија (1894 – 1980)  американски државјанин од кипарско турско етничко потекло.   Во 1952 година, таа, нејзиниот сопруг и нејзината сестра се вратиле во Истанбул по укинувањето на законот за егзил за принцезите. Тука се населила во вилата Чамлиџа.

Смрт
----

Шукрије Султан починала на 1 април 1972 година на шеесет и шест години и била погребана во мавзолејот на нејзиниот прадедо султанот Махмуд II, на Дивањолу, Истанбул.  Мехмед Шефик потоа се оженил со Неслишах Султан, ќерка на Шехзаде Мехмед Абдулкадир.

Почести
-------

* Орден на Куќата на Осман
* Орден за добротворни цели, 1 степен

Наводи
------

1. ↑  Reşad, Ekrem; Osman, Ferid (1911). *Musavver nevsâl-i Osmanî*. стр. 68.
2. 1 2 3  Adra, Jamil (2005). *Genealogy of the Imperial Ottoman Family 2005*. стр. 15, 27.
3. 1 2  Vâsıb, Ali; Osmanoğlu, Osman Selaheddin (2004). *Bir şehzadenin hâtırâtı: vatan ve menfâda gördüklerim ve işittiklerim*. YKY. стр. 441. ISBN 978-9-750-80878-4.
4. 1 2  Milanlıoğlu, Neval (2011). *Emine Naciye Sultan'ın Hayatı (1896-1957)*. стр. 13 r. 55, 126–27.
5. 1 2 3  Ercüment Ekrem Talu; Tahsin Yıldırım (2005). *Şehzade Yusuf İzzeddin öldürüldü mü, intihar mı etti?*. Selis. стр. 16. ISBN 978-975-8724-47-5.
6. 1 2 3  Tahsin Yıldırım (2006). *Veliaht Yusuf İzzeddin*. Çatı Yayıncılık. ISBN 978-975-8845-21-7.
7. ↑  Bardakçı, Murat (2017). *Neslishah: The Last Ottoman Princess*. Oxford University Press. стр. 207. ISBN 978-9-774-16837-6.
8. ↑  Türkiye Ekonomik ve Toplumsal Tarih Vakfı (1994). *İstanbul ansiklopedisi*. Kültür Bakanlığı. стр. 536. ISBN 978-9-757-30607-8.
9. ↑  Kurşun, Zekeriya (2005). *Üsküdar Sempozyumu: Bildiriler*. Üsküdar Belediyesi. стр. 344. ISBN 978-9-759-20195-1.
10. ↑  Bardakçı, Murat (2008). *Son Osmanlılar: Osmanlı hanedanının sürgün ve miras öyküsü*. İnkılâp. стр. 176. ISBN 978-9-751-02616-3.
11. 1 2  *Virgül, Issues 80-83*. Pusula Yayıncılık. 2005. стр. 41.
12. ↑  Fritz Rudolf Künker GmbH & Co. KG. *Künker Auktion 299 - Orden und Ehrenzeichen aus aller Welt: Das Osmanische Reich, The Ottoman Collection, Teil 2*. Numismatischer Verlag Künker. стр. 146–147.